
Saerae actiones omnes majoris hebdoma- 
dae hoc anno in Patriarchali Basilica S. Pe- 
tri in Vaticano explebuntur , hora quae 
notabitur in schedula ab Apostolicarum 
Caeremoniamm Praefecto typis imprimenda 
at de more cliribenda. 

Dominica in palmis. Emi et Rmi 
M). Cardinales vestibus violaceis induti 
cum rocchetto, mantelletto ct mozzetta, et 
c um calceis nigris ad Basilicam Vaticanam 
accedent, et Ss. Sacramentum in proprio 
sacello adorabunt: tum mozzettam et man- 
tellettum deponent atque induent vestes sa- 
Cr as cuique Ordini proprias , videlicet ex 
Ordine Episcoporum amictum, superpeili- 
Ce ura, pluviale coloris violacei cum formale 

et mitram; ex Ordine Presbyterorum ami- 
ctum, planetam ejusdem coloris et mitram; 
ex Ordine vero Diaconorum amictum, pla- 
netam ante pectus plicatam pariter viola- 
ceam et mitram. Tum convenient in aulam 
paramentorum in sacello Gregoriano B. M. 
V. et Summi Pontificis adventum expecta- 
bunt. 

Rmi Patriarchae, Primates et viginti 
Archiepiscopi vel Episcopi, qui per pecu- 
liare monitum induent sacras vestes, post- 
quam Ss. Sacramentum adoraverint, in sa- 
cello S. Sebastiani supra rocchettum, vel 
supra superpelliceum si erunt regulares, 
amictum et pluviale coloris violacei ac mi- 
tram assument , et pariter convenient in 
praedictam aulam paramentorum. Si inter 
praedictos Patres aderint aliqui ex Orien- 
talibus, induent vestes sacras suo ritui con- 
venientes et cum aliis Patribus ritus latini ^ 
manebunt in aula praefata. 

Reliqui Rmi Patres cappa induti locum 1,1 
petent in presbyterio ad subsellia desi- * 
gnata. 

Postquam Summus Pontifex sacris ve- 
stibus ornatus fuerit, consueto processionis 

ordine, praecedentibus post CrucemPapa- 
lem Emis et Rmis DD. Cardinalibus, Rmis 
DD. Patriarchis,, Primatibus, Archiepisco- 
pis et Episcopis paratis procedetur ad sa- 
cellum Ss. Sacramenti, tum ad aram ma- 
ximam et quisque locum sibi debitum oc- 
cupabit. 

Praestabitur Summo Pontiflci obedien- 
tia ab Emis et Rmis DD. Cardinalibus et 
a Rmis Patriarchis tantum. 

Peracta Palmarum benedictione, acce- 
dent ad solium e manibus Summi Pontificis 
palmam recepturi Emi et Rmi DD. Cardi- 
nales, Rmi DD. Patriarchae, Primates, Ar- 
chiepiscopi et Episcopi, qui ut supra no- 
tatum fuit, sacris vestibus induti erunt. 
Deinde ipse Summus Pontifex distribuet 
palmas duobus antiquioribus e quolibet 
Collegio seu Ordine , quibus jus est inte- 
ressendi Pontificiae Cappellae. , 

Reliquis Rmis Patribus et ceteris om- 
nibus qui in ipsa Cappella locum habent, 
tradetur palma a Magistris Caeremonia- 
mm. 

Completa palmarum distributione, or- 
dinabitur processio , quae constabit tum 

Officialibus et Praelatis, qui Crucem praece- 
dunt, tum Poenitentiariis, Episcopis et Ar- 
chiepiscopis paratis una cum Rmis Prima- 
tibus et Patriarchis ac Emis et Rmis DD. 

* ■ 

Cardinalibus. 

Rmi Patres, qui cappis induti erurit, 
in propriis subselliis remanebunt. 

In reditu processionis Rmi Patriarchae. 
Primates, Archiepiscopi et Episcopi. facta 
Cruci aJtaris reverentia, recta seccdent in 
proximum sacellum S. Leonis , ubi sacra 
paramenta deponent, assument cappas et 
palmam ac iterum in presbyterium redi- 
bunt. 

Proinde iidem Rmi Patres curabunt ut 
in eodem S. Leonis sacello adsit aliquis e 
suis famulis, qui eorum sacras vestes re- 
cipiat et cappis eos induat, quod etiam se- 
quentibus diebus, quum opus fuerit, idem 
praestabunt. 

Emorum ac Rmorum DD. Cardinalium 
cubicularii, dum flet processio, per praedi- 
ctum S. Leonis sacellum ingredientur pres- 
byterium et suorum Dominonmi cappas 
deferent. 

Expleta processione et SummoPonti- 

fice ante altare reverso, Emi et Rmi DD. 
Cardinales in propriis subselliis exuent sa- 
cra paramenta et cappas induent. Eorum 
cubicularii, receptis sacris vestibus 5 e pres- 
byterio per idem S. Leonis sacellum di- 
scedent, 

In celebratione Missae solemnis serva- 
bitur ritus, qui praescriptus est. Ad verba 
epistolae Ut in nomine Jesit etc. dum a 
Subdiacono canentur, omnes in propriis 
locis genua flectent. 

Ad cantum Passionis omnes stabunt 
et palmam manibus tenebunt : ad postre- 
mam Passionis partem , quae a Diacono 
canetur, stabunt nudato capite et palmam 
prae manibus habebunt. 

Ad elevationem Ss. Sacramenti solum- 
modo Summus Pontifex palmam sustinebit, 

Completa Missa in reditu processionis 
ad aulam paramentorum post Crucem Pa- 
palem sequentur Emi et Rmi DD. Cardi- 
nales tantum. Rmi Patriarchae ? Primates , 
Archiepiscopi et Episcopi, qui in hac sacra 
functione sacras vestes induerunt, Sum- 
mum Poniificem ad paramentorum aulam 
revertentem sequentur. 

In matutinis tenebrariim. Emi et 
Rmi DD. Cardinales et Rmi Patres basili- 
cam ingressi cappas induent. Feriis IV. et 
V. Ss. Sacramentum in sacello, in quo as- 
servabitur adorabunt, tum locum sibi re- 
spectiye debitum in presbyterio occupabunt. 

Completis Matutinis, Domini Canonici 
S. Petri majores reliquias populo e podio 
ostendent. 

Feria V. in Coena Domini. Emi et 
Rmi DD. Cardinales vestibus violaceis in- 
duti cum rocchetto, mantelletto et mozzetta 
et cum calceis nigris accedent ad Basili- 
cam Vaticanam. Postquam Ss. Sacramen- 
tum adoraverint. induent cappas violaceas, 
pergent ad subsellia in presbyterio et Mis- 
sae solemnis celebrationi intererunt. 

Rmi Patriarchae, Primates, Archiepi- 
scopi et Episcopi ad praedictam Basilicam 
accedent et adorato Ss. Sacramento cappas 
assument in sacello S. Sebastiani, pergent 
ad subsellia in presbyterio etMissae solemni 
adsistent. 

Sub finem Missae solemnis Rmi Pa- 
triarchae et Primates ac viginti Archiepi- 
scopi et Episcopi, qui praemoniti fuerint , 

ibunt ad S. Leonis sacellum , ibique de- 
posita cappa, supra rocchettum et amictum 
pluviale coloris albi cum mitra linea su- 
ment, et expleta Missa ad presbyterium 
revertentur. 

Completa Missa, Emorum et Rmorum 
DD. Cardinalium cubicularii presbyterium 
a latere sacelli S. Leonis ingredientur , et 
Erai ac Rmi DD. depositis cappis induent 
paramenta sacra albi coloris cuique ordini 
competentia ac mitras. Praedicti cubicularii 
ab eodem latere egredientur e presbyterio. 

Deinde solemnipompa deferetur a Sum- 
mo Pontifice Ss. Sacramentum ad sacel- 
lum chori, in quo expositum remanebit 
usque in crastinum. 

In processione Rmi Patres parati nu- 
dato capite sequentur Subdiaconum, qui de- 
feret Crucem Papalem, exceptis octo ex 
Rmis Patribus, qui baldacchinum deferent 
super Ss. Sacramentum. 

In processione qui ad dexteram ince- 
dent, dextera gestabunt candelam accensam 
et manu sinistra mitram; qui vero ad 
sinistram ibunt ? gerent candelam accensam 
manu sinistra, et dextera mitram: si quis 

medius inter alios duos incedet, feret can- 
delam manu extera. 

Officiales et Collegia Praelatorum, quae 
Papalem Crucem praecedunt, ut ante sa- 
cellum chori pervenerint, consistent in me- 
dia basilicae navi ante ipsum sacellum : 
Rmi Patres parati consistent ante cancellos 
ejusdem sacelli ; Emi et Rmi DD. Cardi- 
nales locum petent in scamnis appositis 
intra idem sacellum. 

Reliqui Rmi Patres, qui cappis induti 
erunt, si eis libuerit, sequi poterunt Sum- 
mum Pontiflcem postquam expositum fuerit 
Ss. Sacramentum, et a nonnullis Pontificis 
familiaribus comitabuntur ad podium posi- 
tum supra porticum a latere dextero pon- 
tificalium aedium extantem, ut Summi Pon- 
tificis benedictioni, quam populo elargietur. 
assistant. Ad hoc podium ascendent per 
porticum basilicae, per scalas quibus patet 
aditus sub equestri signo Constantini Ma- 
gni et per atrium, quod delle loggie nun- 
cupatur. 

Exposito Ss. Sacramento in sacello 
chori, eodem ordine, quo prius, dirigetur 
processio ad superius podium basilicae, ex 

quo Summus Pontifex benedictionem po- 
pulo elargietur. 

Data a Summo Pontifice benedictione. 
procedetur ad sacellum Sixti IV. in quo 
Summus Pontifex deponet sacra paramenta. 
Emi et Rmi DD. Cardinales in ipso pari- 
ter sacello sacras vestes' exuent et iterum 
assument cappas violaceas, quibus induti 
per scalas internas, quibus descenditur ad 
basilicam, denuo ad ipsam eamdem basili- 
cam se conferent ut Mandato adsistant. 
qui ritus hoc anno explebitur in presbyterio 
ante altare maximum. 

Rmi Patres, qui parati processioni in- 
terfuerunt, per easdem internas scalas ite- 
nim ad basilicam accedent et in sacello 
S. Leonis, in quo paramenta assumpserunt. 
ipsas sacras vestes deponent et cappas re- 
sument ut in assignatis subselliis Mandato 
adsistant. 

Reliqui Rmi Patres, qui ad alterum 
superius podium in Palatio accesserunt, per 
scalas del Maresciallo nuncupatas, per 
aulam regiam, per sacellum Sixtinum, et 
scalas internas ad basilicam revertentur, 
ac in presbyterio locum petent pro Mandato. 

Quibus Rmorum Patrum placuerit post 
Mandatum ad superiorem aulam accedere, 
a praefatis familiaribus pontificiis comitati 
conscendent scalas, quibus patet aditus in 
eadem basilica prope sacellum fontis baptis- 
malis. 

Feria VI in Parasceve. Emi et Rmi 
DD. Cardinales praeter consuetas vestes 
violaceas, caligas quoque et collaria eius- 
dem coloris adhibebunt, atque annulum hodie 
non deferent. Basilicam ingressi, cappam 
violaceam laneam induent, et ante Ss. Sa~ 
cramentum expositum orabunt. Tum ad 
presbyterium accedent, breviter ante altare 
orabunt et facta Cruci tantummodo reve- 
rentia, pergent ad propria subsellia. 

Rmi Patres cum consuetis vestibus 
violaceis adhibebunt caligas et collaria ni- 
gri coloris, ac annulum non deferent. In sa- 
cello S. Sebastiani cappam assument, ante 
Ss. Sacramentum expositum orabunt, tum 
pergent ad presbyterium et locum assigna- 
tum occupabunt. Antequam ad subsellia ac- 
cedant, parumper ante altare orabunt et 
Cruci inclinationem facient. Reverentiae 
mutuae vel versus chorum hac die omit- 
tuntur. 

Rmi Patres qui numero quadraginta 
eligentur pro Crucis adoratione, consistent 
post sedilia in quibus aderunt Rmi Patriar- 
chae et Primates. 

MissaPraesanctificatorum ritu consueto 
celebrabitur. 

Omnes stabunt ad cantum Passionis 
et ad ultimam partem, quae a Diacono ca- 
netur, caput nudabunt. 

In Crucis detectione ad verba Venite 
adoremus omnes genuflectent, sed tertia 
vice postquam cantatum fuerit Venite ado- 
remuSj omnes remanebunt genuflexi quo- 
usque Cardinalis celebrans Crucem super 
pulvinari locaverit. 

Ad Crucis adorationem Emi et Rmi 
DD. Cardinales calceos deponent, ac proin- 
de cubicularii DD. Cardinalium presbyte- 
rium ingredientur per aditum sacelli S. Leo- 
nis. 

Rmi Patres, qui Crucem adorabunt, 
calceos deponent. et bini ad ipsam acce- 
dent. Advertant genuflectere pari tempore 
cum suo Collega ac tribus in locis quae 
eis indicabuntur. 

Crux adorabitur ab omnibus Emis ac 

Rmis DD. Cardinalibus, a Rmis Pratriar- 
chis, Primatibus ac quadraginta Patribus, < 
ut jam innutum fuit. Tantummodo duo an- 
tiquiores ex quolibet ordine seu Collegio 
eorum qui locum habent in Cappella Pon- 
tiflcia admittentur ad Crucis adorationem. 

• Quando post adorationem Diaconus 3 
referet Crucem super altare, omnes genu- i 
flectent quoadusque Crux ipsa super sua l 
basi fuerit locata. 

Dehinc omnes unico genu adorabunt 2 
Crucem super altare positam in accessu, \ 
recessu, vel in transitu. 

In processione ad sacellum in quo pri- 
die expositum fuit Ss. Sacramentum, et 
in reditu ab eodem sacello ad altare ma- 5p 
jus, Emi et Rmi DD. Cardinales Crucem j 
papalem sequentur. Octo ex Rmis Patribus, 
qui moniti fuerint, Summum Pontificem \ 
sequentur et baldacchinum deferent super . 
Ss. Sacramentum. ^ 

In reditu processionis ad altare majus 
non fiet genuflexio versus idem altare, nam \ 
in processione Ss. Sacramentum defertur. ^ 

De sero. Post Matutinum tenebrarum ^ 
Emi et Rmi DD. Cardinales cappas laneas a 

cleponent et, resumptis mantelletto et moz- 
zetta, Summum Pontificem, qui basilicam 
visitabit, a ianua principali associabunt. 

Sabbato Sancto. Emi et Rmi DD. Car- 
dinales et Rmi Patres cappas induent ut 
diebus praecedentibus et locum in presby- 
terio occupabunt, ut Cerei benedictioni ac 
reliquis sacris actionibus , quae solemni 
Missae praemittuntur, assistent. 

Fontis baptismalis benedictio fiet ab 
Emo et Rmo D. Cardinali eelebrante, qui 
illuc cum suis ministris accedet. 

Ad litanias dum cantabitur f Pecca- 
tores DD. Cardinalium cubicularii per adi- 
tum sacelli S. Leonis presbyterium ingre- 
dientur, qui deferent cappas rubras et re- 
cipient violaceas. 

Expleta Missa Emi et Rmi DD. Car- 
dinales cappas rubras deponent, et supra 
vestem violaceam et rocchettum induent 
mantellettum et mozzettam rubri coloris. 

Dominica Resurrectionis. Emi et 
Rmi DD. Cardinales vestes rubeas cum 
calceis rubris induent. Basilieam ingressi 
Ss. Sacramentum adorabunt, vestes sacras 
albi coloris assument et in aulam paramen- 
torum convenient. 

Rmi Patriarchae, Primates, Archiepi- 
scopi et Episcopi numero triginta pluviale 
coloris albi supra rocchettum et amictum 
vestient et mitram manibus tenentes in 
praedicta aula congregabuntur, ut inde pro- 
cessionali ritu una cum S. Collegio et Sum- 
mo Pontifice ad altare Ss. Sacramenti et 
ad aram maximam accedant. 

Reliqui Rmi Patres easdem sacras ve- 
stes adhibebunt et locum petent in pres- 
byterio. 

Completa a Summo Pontifice solemnis 
Missae celebratione, eodem ordine quo prius 
procedetur ad mediam basilicae navem pro 
sacrarum maiorum Reliquiarum ostensione, 
et ad podium superius, ex quo solemnis 
populo benedictio a Summo Pontiflce elar- 
gietur. 

Reliqui Rmi Patres Summum Ponti- 
ficem ad podium sequentur postquam sa- 
crae Reliquiae ostensae fuerint. 

